open-index/open-wikipedia-markdown huggingface dataset:
Αίγλη (ναρκαλιευτικό)

Το ναρκαλιευτικό **Αίγλη Μ-246** (πρώην *USS MSC 299*) κατασκευάστηκε στις Η.Π.Α. στα ναυπηγεία *USA Tacota Boat Building Co Inc. Tacota Wash* και είναι ένα από τα ναρκαλιευτικά που παραχωρήθηκαν στο Ελληνικό Πολεμικό Ναυτικό από τις Η.Π.Α. στα πλαίσια της Στρατιωτικής βοήθειας. Παραληφθεί στο Σιάτλ τις 21 Ιανουαρίου  1965. Όμοιου τύπου πλοία Αίγλη ΙΙ, Αύρα ΙV, Αλκυών, Δωρίς ΙΙ, Δάφνη ΙΙΙ, Αηδών ΙΙ, Κλειώ ΙΙΙ, Κίχλη ΙΙ, Κίσσα ΙΙ και Πλειάς ΙΙ. Εντάχθηκε στο Στολίσκο Ναρκαλιευτικών την 1 Μαΐου του 1977. Από τις 23 Αυγούστου 1995 τελεί υπό την διοίκηση της Διοίκησης Ναυτικής Εκπαίδευσης και χρησιμοποιείται ως εκπαιδευτικό.

Είναι κατασκευασμένο από ξύλο και αντιμαγνητικά υλικά. Έχει πλήρες εκτόπισμα 370 τόνους, μήκος 144 πόδια, πλάτος 28 και βύθισμα 8,5 πόδια. Για την πρόωση του χρησιμοποιεί δύο μηχανές ντίζελ, ισχύος 380 ίππων. Ο οπλισμός του αποτελείται από 2 πυροβόλα των 20 χιλιοστών και έχει πλήρωμα 39 άνδρες.

Αιφνιδιαστική εκτόξευση βλήματος εδάφους-επιφανείας ΜΜ-38 Exocet από ερημική παραλία της ανατολικής Κρήτης, είχαμε πριν λίγες ώρες από το Πολεμικό Ναυτικό. Είναι η πρώτη φορά που εκτοξεύεται τέτοιο βλήμα από τότε που εντάχθηκαν σε υπηρεσία οι δύο πυροβολαρχίες από το 1993. Το συγκεκριμένο όπλο θεωρείται κρίσιμης στρατηγικής σημασίας για την Ελλάδα, καθώς είναι τοποθετημένο σε τρία νησιά του Αρχιπελάγους και «κλειδώνει» ισάριθμους διαύλους με μέγιστη εμβέλεια 38 χλμ.
Το γεγονός ότι η εκτόξευση γίνεται σήμερα αιφνιδιαστικά, σε ερημική περιοχή και όχι στο Πεδίο Βολής Κρήτης, με κατεύθυνση την ευρύτερη περιοχή της τουρκοαιγυπτιακής άσκησης , μπορεί αν εκληφθεί και ως «ιδιαίτερης βαρύτητας».
Είναι άλλωστε η πρώτη φορά που το Πολεμικό Ναυτικό προβαίνει σε μία τέτοια ενέργεια για ένα όπλο που θεωρείται το πλέον «απόρρητο» του ελληνικού οπλοστασίου. Το βλήμα έπληξε το παλαιό ναρκαλιευτικό Ν/Α ΑΙΓΛΗ σε απόσταση 31 χλμ!
Το σύστημα είναι πλήρως αυτοκινούμενο. Δύο ή τέσσερις εκτοξευτές σε φορτηγό όχημα, μπορούν να πλήξουν με ισάριθμα βλήματα σκάφη επιφανείας με εντυπωσιακή ακρίβεια, αφού πετάξουν το μεγαλύτερο μέρος της πτήσης τους σε ύψος μέχρι και δύο μέτρων πάνω από την επιφάνεια της θάλασσας (sea skimming).
Επίκειται ο εκσυγχρονισμός του βλήματος σε επίπεδο MM-40 Block II όμοιων με τα βλήματα που επιχειρούν στη Κύπρο. Στο ΜΜ-40 Block II εμβέλεια αυξάνεται στα 60 χλμ.. Οι Κύπριοι έχουν τρεις τετραπλούς εκτοξευτές και 24 βλήματα.
Οι Εxocet είχαν σπείρει τον όλεθρο στην βρετανική αρμάδα το 1982 στα Φώκλαντς. Λιγότερο από οκτώ βλήματα είχαν στην διάθεσή τους οι Αργεντινοί και βύθισαν τέσσερα εμπορικά και πολεμικά σκάφη.
Ιδού οι φωτό από την ακολουθία εκτόξευσης.

## Βιβλιογραφία
*Eric Wertheim, *The Naval Institute Guide to Combat Fleets of the World*, Naval Institute Press, 2007

## Εξωτερικοί σύνδεσμοι
*Το Ν/Α Αίγλη Μ-246 στην επίσημη ιστοσελίδα του Ελληνικού Πολεμικού Ναυτικού

Α
Α
Ηχώ (εφημερίδα)

Η ονομασία "Ηχώ" σε εφημερίδα μπορεί να αναφέρεται στην:

* Εφημερίδα Ηχώ της Δράμας.
* Στην ομογενειακή εφημερίδα της Κωνσταντινούπολης, Ηχώ της Πόλης.

Κατηγορία:Αποσαφηνίσεις ονομάτων
Νέα Φλογητά Χαλκιδικής

Τα **Νέα Φλογητά**, επίσης γνωστά ως **Φλογητά**, είναι οικισμός ο οποίος ανήκει στον Δήμο Νέας Προποντίδας του Νομού Χαλκιδικής. Έχουν 1.595 μόνιμους κατοίκους σύμφωνα με την απογραφή του 2021, με τον αριθμό των επισκεπτών να αυξάνεται κατακόρυφα τους καλοκαιρινούς μήνες. Απέχουν 52 χλμ. από τη Θεσσαλονίκη και 6 χλμ. από τα Νέα Μουδανιά. 

## Τοποθεσία
Ο οικισμός είναι χτισμένος σε έναν λόφο 500 μέτρα από τη θάλασσα. Η παραλία των Φλογητών είναι αμμώδης, με μήκος περίπου ένα χιλιόμετρο, οργανωμένη με ναυαγοσωστική κάλυψη, η οποία έχει αποσπάσει Γαλάζια Σημαία επί σειρά ετών. Η θάλασσα, η οποία είναι μια από τις καθαρότερες θάλασσες του νομού,  είναι ιδιαίτερα ζεστή και το βάθος της αυξάνεται ομαλά.

## Ιστορία
Η ιστορία των Φλογητών ξεκινάει από τη Μικρασιατική καταστροφή. Το 1923, πρόσφυγες από τα Φλογητά ή Φλοϊτά (σημερινή ονομασία Suvermez) από την Καππαδοκία της Μ. Ασίας, συγκεντρώθηκαν και ίδρυσαν τα Νέα Φλογητά. 

## Εκπαίδευση και πολιτισμός
Στα Νέα Φλογητά λειτουργεί 6θέσιο Δημοτικό Σχολείο καθώς και νηπιαγωγείο. Εκτός αυτού υπάρχει χορευτικός σύλλογος καθώς και ποδοσφαιρικός σύλλογος με το όνομα «Θερμαϊκός Φλογητών».

## Αξιοθέατα
Αξιοθέατο είναι το μετόχι των Φλογητών, το οποίο στον Δεύτερο Παγκόσμιο Πόλεμο λειτούργησε ως νοσοκομείο. Σήμερα λειτουργεί σαν μουσείο αφού πρώτα έχει αναστηλωθεί.

## Γλωσσικό ιδίωμα
Το γλωσσικό ιδίωμα που μιλούσαν οι Μικρασιάτες πρόσφυγες κάτοικοι των Φλογητών, το οποίο ακόμα ομιλείται και είναι ευρέως γνωστό ως Καππαδοκική διάλεκτος, είναι ελληνικής προέλευσης με ευδιάκριτα στοιχεία αρχαίας ελληνικής διαλέκτου, και επιδράσεις της τουρκικής. Το γλωσσικό αυτό ιδίωμα περιγράφεται στο βιβλίο "Modern Greek in Asia Minor: a study of the dialects of Siĺli, Cappadocia and Phárasa, with grammar, texts, translations and glossary".

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Μουδανιών
Κατηγορία:Δήμος Νέας Προποντίδας
Λάνι Μπάρμπι

Η **Λάνι Μπάρμπι** (*Lanny Barbie*, 29 Αυγούστου 1981) είναι Καναδή πορνογραφική ηθοποιός και μοντέλο. 

## Βιογραφία
Η Λάνι γεννήθηκε στη πόλη Μόντρεαλ της επαρχίας του Κεμπέκ. Ξεκίνησε να εμφανίζεται σε πορνογραφικές ταινίες από την ηλικία των 18 ετών. Έχει ύψος 1,68 μ. καστανά μαλιά και πράσινα μάτια. Το Μάρτιο του 2005 παντρεύτηκε τον, επίσης πορνοστάρ, Τζούλιαν Αντρέτι. Η ετεροθαλής αδερφή της είναι πρώην πορνοστάρ (αποσύρθηκε το 2004) και χρησιμοποιούσε το ψευδώνυμο *Κίμπερλι Φράνκλιν*. Έχει φανατικό κοινό που την ακολουθεί κυρίως μέσω του διαδικτύου. 

Έχει εμφανιστεί σε εξώφυλλα πολλών δημοφιλών ανδρικών περιοδικών, μεταξύ των οποίων τα Hustler, Club και Penthouse, στο οποίο υπήρξε και "Pet of the Month" τον Ιούνιο του 2003. Τον Απρίλιο του 2005 υπέγραψε αποκλειστικό συμβόλαιο συνεργασίας (διάρκειας πολλών ετών) με την εταιρεία Vivid και έτσι έγινε το πρώτο "κορίτσι της Vivid" από το Μόντρεαλ. Υπήρξε επίσης φιναλίστ στα πρώτα βραβεία F.A.M.E. (Fans of Adult Media Entertainment). Μεταξύ των κατηγοριών στις οποίες ήταν υποψήφια ήταν αυτές για την "Αγαπημένη Ηθοποιό" και το "Καλύτερο Σώμα".

Από το 2001 μέχρι και σήμερα έχει εμφανιστεί σε περισσότερες από 65 ταινίες ενώ συμμετέχει σε ιδιαίτερα σκληρές σκηνές που περιλαμβάνουν πρωκτικό και ομαδικό σεξ, διπλή διείσδυση και λεσβιακό έρωτα. 

## Επιλεγμένη Φιλμογραφία
* Meet the Twins (2006)
* Sex on the Beach (2006)
* Sinfully Sexy (2005)
* Groupie (2005) 
* Circus (2005)
* Hustler Centerfolds 4 (2005) 
* Lanny's Summer Daze (2005)
* Nameless (2005)
* Addicted to Sex (2004)
* Eye Candy (2004)
* Ladies in Lust (2004)
* Underdressed and Oversexed (2004)
* World Sex Tour 24: Canada (2001)

## Άλλα Στοιχεία
* Τατουάζ: Λουλούδι, στον αριστερό γοφό και στο δεξιό μπράτσο
* Σκουλαρίκι: Στην κλειτορίδα και στον αφαλό
* Μότο: «*I like boys and girls for sex. The most important thing is that they can keep up with me!*»

## Εξωτερικοί Σύνδεσμοι
* Η Λάνι στην IAFD (Internet Adult Film Database)
* H Λάνι στην AFDb (AdultFilm DataBase)
## Παραπομπές


Κατηγορία:Φωτομοντέλα
Κατηγορία:Penthouse Pets
Κατηγορία:Καναδές ηθοποιοί πορνογραφικών ταινιών
Ροιώ

Με το όνομα **Ροιώ** είναι γνωστές δύο γυναίκες της ελληνικής μυθολογίας

*Κόρη του γιου του Διονύσου, Σταφύλου και της Χρυσοθέμιδας. Στις αττικές παραδόσεις η Ροιώ γεννήθηκε από τον Απόλλωνα τον Σούνιο. Αντίθετα οι θεσσαλικοί μύθοι την έφεραν ως σύζυγο του Αίσονα και μητέρα του Ιάσονα.
*Κόρη του Πολύαρχου από την Αλικαρνασσό, σύζυγος του Αύξη. Η Ροιώ έκανε δύο γιους, τον Θεόδωρο και τον Ηρόδοτο τον γνωστό μετέπειτα *πατέρα της ιστορίας*. Η καταγωγή της ήταν από τους πρώτους έλληνες αποίκους πού έφτασαν στην Ιωνία από την Τροιζήνα. Στους περσικούς πολέμους διατήρησαν αντιπερσική στάση με επακόλουθο την εξορία της οικογένειας για δέκα χρόνια στη Σάμο, ενώ ο αδελφός της Πανύασης, ιστορικός και ποιητής, πιάστηκε και εκτελέστηκε. 

Κατηγορία:Θνητοί της ελληνικής μυθολογίας
Κατηγορία:Ιωνία
Κατηγορία:Μυθολογία της αρχαίας Αττικής
Κατηγορία:Μυθολογία της αρχαίας Αργολίδας
Κατηγορία:Μυθολογία της αρχαίας Θεσσαλίας
Κατηγορία:Γυναίκες του Απόλλωνα
Σαν

thumb|right|145px|Βάζο από την Κόρινθο. Η επιγραφή «Περσέας» είναι γραμμένη με το κορινθιακό αλφάβητο απο τα δεξιά προς τα αριστερά και περιέχει το γράμμα «Σαν».
Το **σαν** (κεφαλαίο **Ϻ**, πεζό **ϻ**) ήταν γράμμα σε πρώιμες μορφές του ελληνικού αλφάβητου, το οποίο χρησιμοποιήθηκε ιδιαίτερα στη γραφή συγκεκριμένων Δωρικών διαλέκτων για να αποδώσει πιθανώς μια μορφή συρριστικού συμφώνου που φωνητικά προσέγγιζε το /ts/ ή το /s/. 

**Τὸ Δωριέες μὲν σὰν καλέουσι, Ἴωνες δὲ σίγμα.** Ἡρόδοτος.

Ακόμα και ο όρος σαμφορά (ενν. ίππος) πλάστηκε (πρβλ. *Αριστοφ. Ιππ 603*) για να χαρακτηρίσει τους ίππους της Σικυώνος (**Ϻ**ικύων) που έφεραν **Ϻ**) ήταν δηλαδή στιγματισμένοι με το γράμμα σαν, εν αντιθέσει προς τους ίππους της Κορίνθου (**Ϙ**όρινθος) που έφεραν το χαρακτηριστικό του γράμματος κόππα (εξ ου και κοππατίαι).

Στο ίδιο αλφάβητο δεν συνυπήρχαν σίγμα και σαν.

## Εξωτερικοί σύνδεσμοι
* San

Κατηγορία:Γράμματα του ελληνικού αλφαβήτου
Κόππα

[thumb|left|Το αργυρό ''[Τετράδραχμο*. Το Κόππα κάτω από τον [[Πήγασος (μυθολογία)|Πήγασο]] σήμαινε ότι αυτό είναι νόμισμα της [[Αρχαία Κόρινθος|αρχαίας Κορίνθου]].]]
[[Αρχείο:Qoppa uc lc 2.svg|150px|thumb|left|Το κεραυνόμορφο κόππα που συμβολίζει το 90]]
Το *'κόππα** (**Ϙ ϙ** σε αρχαίες επιγραφές, μεταγενέστερα **Ϟ ϟ** μόνο ως αριθμός) ή **ϙόππα** είναι γράμμα των προγενέστερων [[ελληνικό αλφάβητο|ελληνικών αλφαβήτων]] μετά το [[πι|π]] και πριν το [[ρω|ρ]], που προφερόταν όπως το [[κάππα|κ]]. Ενώ το γράμμα [[κάππα]] (κ) χρησιμοποιήθηκε στην ελληνική για να δηλώσει στη γραφή, ως τα μέσα περίπου του 6ου π.Χ. αιώνα το άηχο κλειστό ουρανικό σύμφωνο που προφέρουμε π.χ. στα νεοελληνικά ''κίνημα'' ή ''κενό'', την ίδια περίοδο για την απόδοση του άηχου κλειστού υπερωικού συμφώνου πρό των ο και υ, αυτού που προφέρουμε σήμερα στις λέξεις ''κόσμος'' ή ''ακούω'' χρησιμοποιήθηκε το γράμμα κόππα (ϙ). Έτσι στα αρχαϊκά ελληνικά αλφάβητα βρίσκουμε να γράφονται ΔΙΚΕ (δίκη), ΚΑΛΟΣ (καλός), ΑΛΚΙΒΙΑΔΕΣ (Αλκιβιάδης), αλλά <span lang="grc" dir="ltr">ϘΑϘΟΣ</span> (κακός), <span lang="grc" dir="ltr">ϘΟΡΕ</span> (κόρη), <span lang="grc" dir="ltr">ΛΕϘΥΘΟΣ</span> (λήκυθος), <span lang="grc" dir="ltr">ϘΟΡΙΝΘΟΣ</span> (Κόρινθος).

Φωνολογικώς η χρήση δύο διαφορετικών γραμμάτων στις αρχαϊκές, κυρίως, επιγραφές σημαίνει ότι το φωνολογικό σύστημα της Ελληνικής διέθετε δύο αλλόφωνα του κ: ένα ουρανικό και ένα υπερωικό, κάτι αντίστοιχο δηλαδή στην προφορά -αλλά όχι στη γραφή- με αυτό που συμβαίνει στη νέα Ελληνική. Η γενικευμένη χρήση ενός μόνο κ (του κάππα) από τα μέσα του 6ου π.Χ. αιώνα σημαίνει είτε ότι η διαφορά αυτή στην προφορά έπαψε από τότε να υπάρχει είτε ότι έπαψε απλώς να δηλώνεται στη γραφή.

Ενώ για τη γραφή λέξεων χρησιμοποιήθηκε η μορφή του αρχαϊκού κόππα (<span lang="grc" dir="ltr"> **Ϙ ϙ** </span>), στο [[ελληνικό σύστημα αρίθμησης]] το κόππα χρησιμοποιείται μέχρι και σήμερα με τη μορφή του κεραυνόμορφου κόππα (<span lang="grc" dir="ltr"> **Ϟ ϟ''' ) για να δηλώσει τον αριθμό 90.

Στο λατινικό αλφάβητο το γράμμα κόππα αντιστοιχεί στο γράμμα Q.

Η παροιμία "Οὐδὲ ϙόππα γιγνώσκων" λέγονταν για εντελώς αδαή άνθρωπο.

## Εξωτερικοί σύνδεσμοι

* Archaic Koppa
* Koppa του Νίκου Νικολάου (Nick Nicholas)

Κατηγορία:Γράμματα του ελληνικού αλφαβήτου
Πάμπτωχοι Α.Ε.

Η "***Πάμπτωχοι Α.Ε.*** είναι ο τίτλος μιας ελληνικής κωμικής ταινίας του 2000, σε παραγωγή Αναστασίου Βασιλείου και Διονύση Σαμιώτη και σε σκηνοθεσία του Αντώνη Κόκκινου. Η ταινία αγγίζει θέματα προς κοινό προβληματισμό, όπως η αξία και το που ανήκουν τα σκουπίδια (δικαιοδοσία των απορριμάτων),η επινοητικότητα για την επίλυση κοινωνικών προβλημάτων (σκουπίδια, ανεργία) και η χαλάρωση της οικογενειακής συνοχής λόγω εργασιακού φορτίου.

## Πλοκή

Τρεις άνθρωποι διαφορετικών κοινωνικών στρωμάτων συναντιούνται στο κρατητήριο. Ο Οδυσσέας, είναι ένας ευσυνείδητος υπάλληλος στην επιχείρηση διαχείρισης απορριμμάτων "Χαράμης", ο οποίος παραμελεί την οικογένειά του προκειμένου να είναι αφοσιωμένος στην δουλειά του και ως "ανταμοιβή" οδηγείται στη φυλακή για παρανομίες που έχει διαπράξει το αφεντικό του. Εκεί γνωρίζει τον Νώντα, ένα μικροαπατεώνα παλιατζή από τα Λιόσια  και τον Χλωρίδη, έναν Ρωσοπόντιο μαθηματικό που αναγκάζεται να πουλά λαθραία πούρα στους δρόμους. Με τη γνωριμία και την συναναστροφή των τριών "φίλων" γεννιέται η ιδέα και η ελπίδα ότι θα μπορέσουν να συνδυάσουν τις ειδικότητές τους για να υλοποιήσουν μια μέθοδο ανακύκλωσης σκουπιδιών που είχε σχεδιάσει ο Οδυσσέας, κάτι που θα αλλάξει τη ζωή τους προς το καλύτερο. Ο Νώντας διαθέτει την ιδιοκτησία του, ο Χλωρίδης κατασκευάζει την εγκατάσταση παραγωγής μεθανίου και ο Οδυσσέας οργανώνει και συντονίζει την επιχείρηση "ΠΑΜΠΤΩΧΟΙ Α.Ε.". Στην προσπάθειά τους, εκτός από τα μέλη της οικογένειάς τους, προσλαμβάνουν πληθώρα ανέργων, αλλοδαπών, ζητιάνων και διαφόρων περιθωριοποιημένων ατόμων, προσφέροντάς τους την ευκαιρία να κερδίσουν τίμια τα προς το ζην. Το εγχείρημά τους στέφεται με επιτυχία και σύντομα θα βρεθούν αντιμέτωποι με το πρώην αφεντικό του Οδυσσέα τον Χαράμη, που αισθάνεται να απειλείται η κυριαρχία του σε αυτόν τον τομέα και προσπαθεί με αθέμιτα μέσα να τους σταματήσει. 

## Συντελεστές

## Εξωτερικοί σύνδεσμοι
* Πάμπτωχοι Α.Ε. στην Ταινιοθήκη της Ελλάδος
*  Πάμπτωχοι Α.Ε. στο Cine.gr

 

Κατηγορία:Ταινίες του 2001
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες με μουσική σύνθεση Γιώργου Χατζηνάσιου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
.bn

**.bn** είναι ο κωδικός top-level domain για το Μπρουνέι στο Διαδίκτυο. Τον διαχειρίζεται ο οργανισμός Jabatan Telekom Brunei.

## Πηγές
* IANA .bn whois 

## Δείτε επίσης
* Κατάλογος top-level domains.

Κατηγορία:Μπρουνέι
Κατηγορία:Top-level domains
.bo

**.bo** είναι ο κωδικός top-level domain για τη Βολιβία στο Διαδίκτυο. Τον διαχειρίζεται ο οργανισμός BolNet.

Δείτε επίσης: Κατάλογος top-level domains.

## Παραπομπές


Κατηγορία:Βολιβία
Κατηγορία:Top-level domains
Με λένε Στέλιο

Η ταινία ***Με λένε Στέλιο*** (σουηδικά: *Jag heter Stelios*) είναι ταινία - κοινωνικό δράμα, βασισμένο στο μυθιστόρημα του Θοδωρή Καλλιφατίδη *Μετανάστες*, όπου παρουσιάζονται η ζωή και τα προβλήματα των Ελλήνων μεταναστών στη Σουηδία του 1970.

## Υπόθεση
Ο Στέλιος έχει μεταναστεύσει από την Ελλάδα στη Σουηδία κατά την περίοδο της χούντας και μοιράζεται ένα μικρό διαμέρισμα με το θείο του Θωμά, τη Μαρία, το Δημήτρη και τον Κώστα. Ο θείος του είναι άρρωστος και ζει με το φόβο ότι θα πεθάνει στα ξένα, ενώ οι υπόλοιποι συγκάτοικοι δουλεύουν σκληρά για το μεροκάματό τους. Ο Στέλιος βρίσκει δουλειά σε ένα εργοστάσιο, παράλληλα όμως βιώνει τη μοναξιά, το ρατσισμό και την ανασφάλεια του μετανάστη. Προσπαθώντας να λύσει το πρόβλημα της κοινωνικής του αποδοχής, φτιάχνει ένα πρόσκαιρο δεσμό με μια Σουηδέζα. Σύντομα όμως θα ξαναβρεθεί μόνος και άνεργος σε μια αλλοτριωμένη κοινωνία.

## Διανομή''''

* Κωνσταντίνος Παπαγεωργίου - Στέλιος
* Μαρία Αντύπα - Μαρία
* Αθανάσιος Μαργέτης - Θωμάς
* Ανδρέας Μπέλλης - Δημήτρης
* Σάββας Τζανετάκης - Κώστας
* Χελένα Όλοφσον - Αννίτα

## Παραπομπές

## Πηγές

* Internet movie Database

Κατηγορία:Ταινίες του 1995
Κατηγορία:Σουηδικές ταινίες
Κατηγορία:Σουηδικές δραματικές ταινίες
Κατηγορία:Σουηδόφωνες ταινίες
Κίνημα της 26ης Ιουλίου

Το **Κίνημα της 26ης Ιουλίου** (ισπανικά: *Movimiento 26 de Julio*, **M-26-7**) ήταν μία από τις μεγαλύτερες επαναστατικές ομάδες με ηγέτη τον Φιντέλ Κάστρο, που σχεδίασε και πέτυχε το 1959 την ανατροπή του δικτατορικού καθεστώτος του Φουλχένσιο Μπατίστα στην Κούβα. Η ονομασία του προήλθε μετά από μία αποτυχημένη πολεμική επιχείρηση στη Μονκάδα, η οποία έλαβε χώρα στις 26 Ιουλίου 1953. Μετά από αυτή την επίθεση, η ομάδα ανασυγκροτήθηκε στο Μεξικό, το 1955, έχοντας ως μέλη 82 εξόριστους επαναστάτες, μεταξύ αυτών ο Φιντέλ Κάστρο, ο αδελφός του Ραούλ καθώς και ο Ερνέστο Τσε Γκεβάρα, με αποστολή τον σχηματισμό ενός αντάρτικου στρατού για την ανατροπή του καθεστώτος της Κούβας. Άλλα μέλη του κινήματος, όπως ο Φρανκ Παΐς και ο Αρμάντο Χαρτ, παρέμειναν στην Κούβα, σχεδιάζοντας δολιοφθορές. Σε ό,τι αφορά στο πολιτικό του πρόγραμμα, το κίνημα της 26ης Ιουλίου ήταν υπέρ μίας γεωργικής μεταρρύθμισης αναδιανομής της γης. 

Στις 25 Νοεμβρίου του 1956, η ομάδα των ανταρτών επιβιβάστηκε στο πλοιάριο *[[Γκράνμα (σκάφος)|Γκράνμα]]* και αποβιβάστηκε στην Κούβα στις 2 Δεκεμβρίου. Οι δυσμενείς καιρικές συνθήκες ανάγκασαν το πλήρωμα να προσαράξει στις ακτές του νησιού καθυστερημένα και σε διαφορετικό σημείο από το αρχικά συμφωνημένο. Κατά την απόβασή τους, δέχθηκαν επίθεση από τα στρατεύματα του καθεστώτος του Μπατίστα, από την οποία επέζησαν τελικά 15-20 αντάρτες. Η ολιγάριθμη αυτή ομάδα ανασυντάχθηκε καταφεύγοντας στα βουνά της Σιέρρα Μαέστρα και αποτέλεσε τον πρώτο πυρήνα της Κουβανικής Επανάστασης, που διήρκεσε για τα επόμενα δύο περίπου χρόνια και οδήγησε τελικά στην ανατροπή του Μπατίστα. Μετά την επιτυχία της επανάστασης, το κίνημα της 26ης Ιουλίου συνενώθηκε με άλλες πολιτικές ομάδες, σχηματίζοντας τον Ιούλιο του 1961 ένα νέο πολιτικό κόμμα, τις *Ενωμένες Επαναστατικές Οργανώσεις* (*Organizaciones Revolucionarias Integradas*, ORI), οι οποίες μετεξελίχθηκαν το 1965 στο Κομμουνιστικό Κόμμα της Κούβας.

## Βιβλιογραφία
*Συλλογικό έργο, *Κίνημα 26ης Ιουλίου στην Κούβα: Ιδεολογικά, πολιτικά, οργανωτικά και στρατιωτικά κείμενα*, εκδ. Κάλβος 1981 

## Εξωτερικοί σύνδεσμοι
* 

Κατηγορία:Κομμουνισμός στην Κούβα
Κατηγορία:Ιστορία της Κούβας
Κατηγορία:Επαναστάσεις
Κατηγορία:Εθνικοαπελευθερωτικά κινήματα
Berkeley Software Distribution

To **BSD** (**Berkeley Software Distribution** - μερικές φορές αναφέρεται και *Berkeley Unix*) είναι ένα σύστημα προερχόμενο από το Unix, που διανέμεται από το πανεπιστήμιο του Μπέρκλεϊ της Καλιφόρνιας. Η ανάπτυξη του BSD ξεκίνησε τη δεκαετία του '70. Το όνομα χρησιμοποιείται επίσης για να περιγράψει το σύνολο των σύγχρονων διανομών που προέρχονται από τις αρχικές διανομές του BSD.

Το BSD έτυχε ευρείας αναγνώρισης με τις εκδόσεις Unix που ήταν διαθέσιμες για "workstation-class" συστήματα. Αυτό μπορεί να αποδοθεί στην ευκολία με την οποία μπορούσε να χορηγηθεί άδεια για χρήση και την οικειότητα που είχαν με το σύστημα οι ιδρυτές πολλών τεχνολογικών επιχειρήσεων κατά τη δεκαετία του '80. Αυτή η οικειότητα κυρίως προήλθε από τη χρήση παρόμοιων συστημάτων κατά τη διάρκεια των σπουδών τους - όπως το Ultrix της DEC και το SunOS της SUN. Ενώ το ίδιο το BSD εκτοπίστηκε κατά ένα μεγάλο μέρος από τα συστήματα System V Release 4 και OSF/1 τη δεκαετία του '90 (από τα οποία και τα δύο ενσωμάτωσαν κώδικα του BSD), τα τελευταία χρόνια τροποποιημένες εκδόσεις ανοιχτού κώδικα του κυρίως κώδικα (προερχόμενες συνήθως από την έκδοση 4.4BSDlite) χρησιμοποιούνται και αναπτύσσονται συνεχώς.

Το 1995 εκδόθηκε η τελευταία έκδοση του 4.4BSD, η 4.4BSD-Lite Release 2. Μετά από αυτή το Computer Systems Research Group (CSRG) του Berkeley διαλύθηκε και η ανάπτυξη του BSD στο Berkeley σταμάτησε. Από τότε, διατηρούνται διάφορες διανομές βασισμένες στο 4.4BSD (όπως FreeBSD, OpenBSD, και NetBSD), γνωστές ως BSD flavors (παραλλαγές του BSD).

## Δείτε επίσης

**BSD flavors**: οι διάφορες "γεύσεις" (παραλλαγές) του BSD.
*NetBSD
*FreeBSD
*OpenBSD
*PC-BSD
*DesktopBSD
*PicoBSD
*FreeSBIE
*m0n0wall
*Anonym.OS
*OliveBSD

Το λειτουργικό σύστημα Mac OS X επίσης χρησιμοποιεί πυρήνα βασισμένο στο BSD και μεγάλο τμήμα των εργαλείων του (userland).
Φιόντορ Τιούτσεφ

Ο **Φιόντορ Ιβάνοβιτς Τιούτσεφ** (, προφορά: [ˈfʲɵdər ɪˈvanəvʲɪt͡ɕ  ˈtʲʉt͡ɕəf] ) (5 Δεκεμβρίου 1803 - 27 Ιουλίου 1873). Διακεκριμένος Ρώσος ποιητής και διπλωμάτης. Έμεινε στο Μόναχο και στο Τουρίνο, όπου γνώρισε τον Φρήντριχ Βίλχελμ Γιόζεφ Σέλινγκ και τον Χάινριχ Χάινε. Δεν συμμετείχε στην λογοτεχνική ζωή ούτε θεωρούσε τον εαυτό του λογοτέχνη. Έχουν διατηρηθεί 400 περίπου ποιήματά του αποσπάσματα των οποίων έγιναν δημοφιλή και πέρασαν στο στόμα του ρωσικού λαού ως παροιμίες. 

Τα πρώτα ποιήματά του βασίζονται στην ποιητική παράδοση του 18ου αιώνα. Από το 1830 τα έργα του υφίστανται την επίδραση του Ευρωπαϊκού (προπάντως Γερμανικού) ρομαντισμού. Αποτελούν φιλοσοφικά, στοχαστικά ποιήματα με βασικά θέματα την Κτίση, την φύση, την ανθρώπινη μοίρα. Το 1840 δημοσιεύει μερικά πολιτικά άρθρα πάνω στο πρόβλημα της αλληλεπίδρασης της Ρωσίας με τον Δυτικό πολιτισμό. Τη δεκαετία του 1850 ο Τιούτσεφ δημιουργεί μίαν σειρά ερωτικών ποιημάτων γεμάτη διαπεραστικό αίσθημα αγάπης και καημού. Τα ποιήματα αυτά αργότερα ενώθηκαν στο λεγόμενο «Κύκλο Ντενίσιεφσκι» (*Денисьевский цикл*: Ο κύκλος της Ντενίσιεβα)), αφιερωμένο στην ερωμένη του ποιητή Ελένα Ντενίσιεβα (*Елена Александровна Денисьева*). Τις επόμενες δεκαετίες του 1860 και 1870 στα έργα του κυριαρχούν πολιτικά θέματα.

Το πιο γνωστό ποίημα του Τιούτσεφ «Silentium!» είναι πικρό προσκλητήριο στην σιωπή, παράπονο για την ακατανοησία των ανθρώπων. Συχνά παραθέτωνται οι παρακάτω αφορισμοί του ποιητή: «ο λόγος που το είπανε είναι ψέμα», «η Ρωσία δεν κατανοείται από νου» και «δεν μας βολεί να προβλέπουμε πως θ’ αντηχούν τα λόγια μας».

## Εξωτερικοί σύνδεσμοι
* 
* Τιούτσεφιανα

Κατηγορία:Ρώσοι ποιητές
Κατηγορία:Ρώσοι διπλωμάτες
Βιομηχανικά ορυκτά

**Βιομηχανικά ορυκτά** είναι υλικά τα οποία εξορύσσονται για την εμπορική τους αξία και τα οποία δεν είναι καύσιμα («ορυκτά καύσιμα») ούτε πρώτες ύλες για μέταλλα. Χρησιμοποιούνται στη φυσική τους μορφή, ή μετά από εμπλουτισμό, είτε σαν πρώτες ύλες είτε σαν πρόσθετα σε μεγάλη ποικιλία εφαρμογών.

Σημειώνεται ότι τα βιομηχανικά ορυκτά συνήθως είναι μίγματα ορυκτών και σπάνια είναι καθαρά ορυκτά.

Σύμφωνα με τα άρθρα 1 και 2 του Ν. 669/77: Στην κατηγορία των βιομηχανικών ορυκτών μπορούν να υπαχθούν όλα τα λατομικά ορυκτά εκτός των κατηγοριών των μαρμάρων και των αδρανών υλικών . Αναφέρονται ιδιαιτέρως ως βιομηχανικά ορυκτά ο καολίνης, ο μπεντονίτης, η κιμωλία, ο γύψος, ο περλίτης, η κίσσηρις, η θηραϊκή, γη, ο χαλαζίας, η χαλαζιακή άμμος, αι άργιλοι και οι μάργες πλινθοποιίας, κεραμοποιίας, τσιμεντοβιομηχανίας, ως και εν γένει τα αργιλικά και μαργαϊκά πετρώματα που χρησιμοποιούνται στην τσιμεντοβιομηχανία. 

Τα λατομεία βιομηχανικών ορυκτών, τόσο η αδειοδότησή τους όσο και η λειτουργία τους, διέπονται από ειδικό νομοθετικό καθεστώς, ανάλογο με εκείνο των λατομείων μαρμάρων. 

## Βιομηχανικά ορυκτά στην Ελλάδα

Η Ελλάδα είναι σημαντική παραγωγός  βιομηχανικών ορυκτών, ορισμένων με μεγέθη αποθεμάτων και ύψη παραγωγής που κατέχουν υψηλότατη θέση στη παγκόσμια κατάταξη. Ενδεικτικά αναφέρεται ότι η Ελλάδα, σε παγκόσμια κλίμακα, είναι η μοναδική χώρα παραγωγής χουντίτη-υδρομαγνησίτη, πρώτη χώρα παραγωγής περλίτη, δεύτερη χώρα παραγωγής κίσσηρης (ελαφρόπετρας) και μπεντονίτη καθώς και πρώτη στην εξαγωγή προϊόντων λευκόλιθου/μαγνησίτη στην ΕΕ. Όλα τα παραπάνω ορυκτά είναι μοναδικά σε ποιότητα, με ευρεία χρήση σε πολλές βιομηχανικές εφαρμογές. Πολλά από τα ελληνικά βιομηχανικά ορυκτά αξιοποιούνται σε καινοτόμες εφαρμογές, εξειδικευμένες χρήσεις με υψηλή προστιθέμενη αξία και ακόμη έχουν περιβαλλοντικό προσανατολισμό δηλ. χρησιμοποιούνται με σκοπό την προστασία του περιβάλλοντος (π.χ. ατταπουλγίτης, αμφιβολίτης, ολιβινίτης, μπεντονίτης, περλίτης, ζεόλιθος, διατομίτης, ελαφρόπετρα, ανθρακικό ασβέστιο, βιομηχανικοί άργιλοι ειδικών χρήσεων κλπ).

## Παραδείγματα βιομηχανικών ορυκτών
*Άργιλος
*Ασβεστόλιθος
*Μοσχοβίτης
*Βερμικουλίτης
*Βολλαστονίτης
*Βορικά άλατα
*Γύψος
*Διατομίτης
*Ζεόλιθος
*Καολίνης
*Μαγνησίτης
*Λευκά πληρωτικά
*Μπεντονίτης
*Ολιβίνης
*Περλίτης
*Ποζολάνη
*Χουντίτης-Υδρομαγνησίτης
*Σελεστίνης

## Παραπομπές


*
Φωτακάδο Χανίων

μικρογραφία|363x363εσ|Άποψη Φωτακάδου
Το **Φωτακάδο** είναι οικισμός της κοινότητας Βουκολιών του δήμου Πλατανιά στην περιφερειακή ενότητα Χανίων της Κρήτης. Eίχε 71 κάτοικους στην απογραφή του 2021.

## Τοποθεσία
Βρίσκεται σε υψόμετρο 330 μέτρων. Είναι αγροτική περιοχή με σημαντική παραγωγή ελαιόλαδου, εσπεριδοειδών και κάστανων. Οι κάτοικοι ασχολούνται επίσης με την αμπελουργία, την κτηνοτροφία και τη μελισσοκομεία.

Απέχει 35 χιλιόμετρα από τη πρωτεύουσα του νομού και έχει αμφιθεατρική θέση πάνω από τη κοιλάδα του Ταυρωνίτη.

Το Φωτακάδο γειτονεύει: 
*Βόρεια με το χωριό Βουκολιές που είναι η πρωτεύουσα του δήμου Βουκολιών
*Ανατολικά με τον Κεφαλά
*Νότια με τα Παλαιά Ρούματα
*Δυτικά με τα Ζυμπραγού
*και βορειοδυτικά με την Ανώσκελη.

## Χαρακτηριστικά
Έχει πέντε εκκλησίες με ισάριθμα πανηγύρια:
* Την εκκλησία Αγίου Δημητρίου, που είναι και η κεντρική εκκλησία
* του Αγίου Γεωργίου.
* του Αγίου Αντωνίου
*του Αγίου Γεράσιμου και 
*του Προφήτη Ελισσαίου.

Ο τελευταίος ναός είναι κτισμένος στη θέση τούρκικου πυργίσκου, όπου είχε γίνει σημαντικότατη μάχη (μάχη του Δρομονέρου) με την επικράτηση των Κρητών κατά την τελευταία Κρητική Επανάσταση εναντίον τον τουρκικού ζυγού.

Το χωριό είναι σχετικά δύσβατο και απόκρημνο στα σημεία, όπου το διασχίζει ο ποταμός Ταυρωνίτης. Είναι μεγάλο σε έκταση και αποτελείται από μικρές γειτονιές: τη Λαγουδιανά, που θεωρείται η κεντρική γειτονιά, το Έξω χωριό (Αλιμπεγιανά), Σαψιανά, Παρτσαλιανά, Χατζιανά, Κολύμπα (Μαραγκιάνα), Μπουλταδιανά (ερημωμένη γειτονιά), Σταυρουλιανά, και τη Διακλάδωση.

Χαρακτηριστικά σημεία του χωριού είναι τα κάτωθι:

* Η διαδρομή εντός του κεντρικού δρόμου του χωριού έχει πετρόχτιστα τμήματα, μεγάλου ύψους, κατασκευασμένα απο περίτεχνη ξηρολιθοδομή - ξερολιθια για να προστατεύουν τα πρανή και παρουσιάζουν εξαιρετικό ενδιαφέρον. Ο δρόμος κατασκευάστηκε χειρονακτικά, γύρω στα 1932, όπως μαρτυρεί εγχάρακτη ημερομηνία. Το έργο συμπληρώνει ένα πλήρες δίκτυο παροχέτευσης των ομβρίων, που αποτελείται από οχετούς μεγάλου ύψους (3.00 - 4.00 μ.) και πλάτους περίπου 2.00 μ, που ειναι ακόμη πληρως λειτουργικοί. 
* Χαρακτηριστικό σημείο είναι και η περιοχή «Του Διγενή η πατέ(=πάτημα)», όπου σύμφωνα με την παράδοση πάτησε το ένα του πόδι ο Διγενής Ακρίτας. Το άλλο πόδι πατούσε - κατά την παράδοση - στην απέναντι κορυφή του Προφήτη Ελισσαίου και είπιε νερό από τον ποταμό. Μυθοπλασία βέβαια αλλά είναι άξιο προσοχής πως ένα θαμνώδες βουνό έχει ένα κομμάτι με τη μορφή πατούσας, το οποίο ποτέ δεν βλαστάνει.

Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Τζες Καπέλλι

Η **Τζες Καπέλι** (*Jesse Capelli*, 21 Μαΐου 1979) είναι Καναδή ηθοποιός πορνογραφικών ταινιών και μοντέλο.

## Βιογραφικά στοιχεία
Η Τζες γεννήθηκε στο Βανκούβερ και ξεκίνησε την καριέρα της στο μόντελινγκ σε ηλικία 14 ετών. Ήταν πολύ γυμνασμένη και συμμετείχε σε διάφορες αθλητικές δραστηριότητες όπως κολύμβηση, χορό και ενόργανη γυμναστική. Έχει ύψος 1,70 μ. καστανά μαλλιά και μπλε μάτια. Το 1998 μετακόμισε στο Λος Άντζελες προκειμένου να γίνει ηθοποιός. Πολύ σύντομα την πλησίασαν από το περιοδικό *[[Perfect 10]]* και της ζήτησαν να ποζάρει. Τελικά κατέληξε με ένα αποκλειστικό συμβόλαιο διάρκειας 3 ετών. Όταν τέλειωσε το συμβόλαιο της, άρχισε να φωτογραφίζεται σε πολλά άλλα περιοδικά, μεταξύ των οποίων τα *[[High Society]]*, *Pabo*, *Man's World* και *[[Penthouse]]*. Τον Απρίλιο του 2004 ήταν η "Πετ του Μήνα" για το περιοδικό *Penthouse*.

Η Τζέσε αυτό τον καιρό έχει αποκλειστικό συμβόλαιο συνεργασίας με την εταιρία παραγωγής ερωτικών ταινιών της Τζένα Τζέιμσον, *Club Jenna*. Η πρώτη της ταινία ήταν το φιλμ *"The Provocateur"* στου οποίου την αφίσα απεικονίζεται και η ίδια. Αν και οι ταινίες που συμμετέχει έχουν σκληρό πορνογραφικό περιεχόμενο, η ίδια κάνει μόνο λεσβιακές σκηνές. Έκτος από τη δουλειά της στη βιομηχανία των ταινιών για ενηλίκους, η Τζέσε εμφανίστηκε σε μερικά επεισόδια της τηλεοπτικής σειράς *Battle Dome* και σε γνωστές ταινίες όπως οι *[[Van Wilder]]* και *[[Not Another Teen Movie]]*.
## Επιλεγμένη φιλμογραφία
*Devon: Decadence (2005)
*Hustler Centerfolds 4 (2005)
*Pandora's Box (2005)
*Hotel Decadence (2004)
*Jack's Playground 10 (2004)
*Sophisticated Sluts (2004)
*Van Wilder (2002)
*Jesse: The First Visit (2001)
*Not Another Teen Movie (2001)
## Εξωτερικοί σύνδεσμοι
*H Tζέσε στην IAFD (Internet Adult Film Data Base)
*H Tζέσε στην AFDb (AdultFilm DataBase)

Κατηγορία:Penthouse Pets
Κατηγορία:Καναδές μοντέλα
Κατηγορία:Καναδές ηθοποιοί πορνογραφικών ταινιών
Αντόνιο Καρατόνι

Ο **Αντόνιο Καρατόνι** (*Antonio Carattoni*, γενν. 8 Νοεμβρίου 1945) ήταν ένας από τους δύο κυβερνώντες διοικητές στον Άγιο Μαρίνο, μαζί με τον Ρομπέρτο Τζιορτζέτι, από το 2006 μέχρι το 2007. Ανέλαβε καθήκοντα την 1η Οκτωβρίου του 2006 για μία περίοδο έξι μηνών. Ο Καρατόνι ανήκει στο κόμμα PSD (*Partito dei Socialisti e dei Democratici* ,  Κόμμα των Σοσιαλιστών και Δημοκρατών).

## Παραπομπές


Καρατονι
Ρομπέρτο Τζιορτζέτι

Ο **Ρομπέρτο Τζιορτζέτι** (*Roberto Giorgetti*, 4 Νοεμβρίου 1962) ήταν ένας από τους δύο κυβερνώντες διοικητές στον Άγιο Μαρίνο, από το 2006 μέχρι το 2007, μαζί με τον Αντόνιο Καρατόνι. Ανέλαβε καθήκοντα την 1η Οκτωβρίου του 2006. για μία περίοδο έξι μηνών. Το κόμμα του είναι το APDS,* Alleanza Popolare dei Democratici Sammarinesi per la Repubblica* (Λαϊκή Συμμαχία των Σανμαρινέζων για τη Δημοκρατία, κεντρώο).

## Παραπομπές


Τζιορτζ
Παράβολο

**Παράβολο** ονομάζεται το χρηματικό ποσό που προκαταβάλλεται στο Δημόσιο ταμείο για την άσκηση ορισμένου δικαιώματος όπως η υποβολή υποψηφιότητας σε βουλευτικές ή δημοτικές εκλογές ή για την άσκηση ένδικων μέσων σε πολιτικές, ποινικές ή διοικητικές δίκες κλπ. Το ποσόν αυτό δίδεται προς κάλυψη εξόδων ή ως εγγύηση.

Σε κερδιζόμενη δίκη το κατατιθέμενο παράβολο αποδίδεται στον καταθέτη, (επιστρέφεται).

Κατηγορία:Δικονομικό Δίκαιο
Ρόμπερτ Μπόιλ

Ο **Ρόμπερτ Μπόιλ** (, 25 Ιανουαρίου 1627 - 31 Δεκεμβρίου 1691) ήταν Άγγλο-Ιρλανδός φιλόσοφος, χημικός, φυσικός, καθώς και εφευρέτης, μία από τις πιο εμβληματικές μορφές επιστημόνων - φιλοσόφων της νεότερης ιστορίας.

Θεωρείται ως ο πρώτος σύγχρονος Χημικός και ένας εκ των θεμελιωτών της επιστήμης της Χημείας, στο πέρασμα της, ιστορικά, από την αλχημεία στην πειραματική χημεία. Υπήρξε πρωτοπόρος, για την εποχή του (17ο αιώνα), αφού πρώτος εφήρμοσε μοντέρνες επιστημονικές μεθόδους στα πειράματα που εκπόνησε. Μεταξύ των πολλών άλλων, ο Μπόιλ διατύπωσε τον Νόμο των αερίων, ο οποίος φέρει το όνομά του. Ο νέος για την εποχή εκείνη νόμος του Μπόιλ (σήμερα ευρύτερα γνωστός ως *Νόμος Boyle–Mariotte*) καθορίζει ότι, κάτω από μία σταθερή θερμοκρασία σε ένα κλειστό σύστημα, ο όγκος συγκεκριμένης ποσότητας ενός οποιουδήποτε αερίου (δηλ. ο αριθμός μορίων του) μεταβάλλεται αντιστρόφως ανάλογα προς την πίεση. Συνεπώς, ισχύει πάντοτε: το γινόμενο της πίεσης επί τον όγκο παραμένει σταθερό επί σταθερής θερμοκρασίας. 

Ο Μπόιλ υπήρξε ο τελευταίος των αλχημιστών και ταυτόχρονα ο πρώτος των χημικών. Ήταν ο πρώτος που εισήγαγε την έννοια του ατόμου, απορρίπτοντας έτσι τα τέσσερα θεμελιώδη στοιχεία, ήτοι: γη, νερό, αέρας, και φωτιά, κατά τη θεωρία του Αριστοτέλη. Ο Μπόιλ αντιλήφθηκε την πραγματική φύση των στοιχείων, προσδίδοντας σ΄ αυτά τη χημική έννοια και ότι οι διάφορες ουσίες αποτελούν χημικές ενώσεις από στοιχεία, όπως και το αντίστροφο, δηλ. ότι τα χημικά στοιχεία μπορούν να απομονωθούν με διάσπαση των χημικών ενώσεων. 
thumb|right|Ένα από τα βιβλία του Ρ. Μπόιλ, το οποίο φυλάσσεται στη Βασιλική Ακαδημία του Λονδίνου και είναι ένα από τα 46 βιβλία που περιέχουν το φιλοσοφικό, επιστημονικό και θεολογικό έργο του.
Το πολύ σημαντικό βιβλίο του, με τίτλο: *The Sceptical Chymist*, έχει υπάρξει καθοριστικό σημείο αναφοράς στην επιστήμη της Χημείας. Ασχολήθηκε επίσης επισταμένα με τη φιλοσοφία και τη θεολογία.

## Παραπομπές
 

Κατηγορία:Ιρλανδοί χημικοί
Κατηγορία:Ιρλανδοί φυσικοί
Κατηγορία:Φιλόσοφοι της επιστήμης
Κατηγορία:Αλχημιστές
Κατηγορία:Φυσικοί του 17ου αιώνα
Κατηγορία:Χημικοί του 17ου αιώνα
Παπισμός

Με τον όρο **παπισμός** (στα αγγλικά: *papacy*) περιγράφεται το σύστημα κεντρικής διακυβέρνησης της Ρωμαιοκαθολικής Εκκλησίας, η οποία βρίσκεται κάτω από την εξουσία του πάπα, του επισκόπου της Ρώμης και ειδικότερα επί δοξασιών της κοσμικής εξουσίας αυτού. Το αξίωμα του πάπα περιγράφεται με τον όρο **παποσύνη**.

Σύμφωνα με το παπικό σύστημα, ο πάπας ασκεί δικαστική, νομοθετική και εκτελεστική εξουσία επί της εκκλησίας ως άμεσος διάδοxος του αποστόλου Πέτρου, ο οποίος θεωρείται ότι υπήρξε η κεφαλή των αποστόλων και ο πρώτος επίσκοπος της Ρώμης.

Η σκοτεινή περίοδος που διάνυσε ο παπισμός κατά τον 10ο αιώνα και 11ο αιώνα, γνωστή ως «οι σκοτεινοί αιώνες του παπισμού», όταν ο παπισμός ήταν πολύ αδύναμος και υπό τη σφοδρή επιρροή των Γερμανών, φαίνεται ότι έπαιξε βασικό ρόλο στην προετοιμασία του εδάφους για το Σχίσμα του 1054 ανάμεσα στον Δυτικό Καθολικισμό και στον Ανατολικό Ορθόδοξο Χριστιανισμό.

Ο όρος **παπικισμός** (στα αγγλικά: *papalism*) έχει αρνητική υφή και χρησιμοποιείται για να υπογραμμίσει την εκκλησιαστική εξουσία που δίνει υπερβολική έμφαση στο παπικό πρωτείο σε σχέση με το αξίωμα των επισκόπων ή του συνοδικού συστήματος.

Ο όρος **καισαροπαπισμός** (*caesaro-papalism*) αναφέρεται στο πολιτειακό σύστημα κατά το οποίο ο αυτοκράτορας ή ο ανώτατος άρχοντας της πολιτείας αποτελεί ουσιαστικά τον ηγέτη της εκκλησίας. Το φαινόμενο αυτό εμφανίστηκε αρχικά στην Ανατολική Ρωμαϊκή αυτοκρατορία κατά τη διάρκεια του 4ου αιώνα. Εμφανίζεται και ο όρος **παποκαισαρισμός** (*papal caesarism*), ο οποίος περιγράφει την υποταγή της κρατικής εξουσίας στην ιερατική εξουσία του πάπα.

## Δείτε επίσης
* Πάπας
* Παπικό πρωτείο
* Ποντίφηκας
* Ρωμαιοκαθολική Εκκλησία

## Βιβλιογραφία
* *Catholicism: The Story of Catholic Christianity*, Gerald O'Collins, S.J. Mario Farrugia, 2003, Oxford University Press.
* *Merriam-Webster's Encyclopedia of World Religions*, 2000.
* *The Encyclopedia Of Christianity*, Erwin Fahlbusch, Geoffrey W. Bromiley, 2005, Eerdmans Books.
* *A History of the Early Church to A.D.500*, J.W.C. Wand, 1990, Routledge ed.

Κατηγορία:Καθολική Εκκλησία
Παπικές διατάξεις

**Παπικές διατάξεις** ή **Παπικά γράμματα** ονομάζονται  εκείνες που περιέχουν παπικές αποφάσεις, ή διατάγματα ή επιστολές.  

Οι Παπικές διατάξεις διακρίνονται σε **βούλες**, **βρέβια** και σε **αποστολικά γράμματα**, υποδιαιρούμενα σε απλά (δηλαδή σε εκείνα που γράφονται κατ΄ εντολή του Πάπα, άνευ υπογραφής του), σε χειρόγραφα (δηλαδή από τον ίδιο υπογραφόμενα), σε εγκυκλίους που απευθύνονται σε διάφορες εκκλησιαστικές αρχές και στα εκ Παπικής πρωτοβουλίας συντασσόμενα Παπικά γράμματα (motuproprio) χωρίς την αυστηρή τήρηση των καθιερωμένων τύπων.

Κατηγορία:Καθολική Εκκλησία
Τορπιλάκατος

Η **τορπιλάκατος** είναι παλαιό μικρό και ευέλικτο πολεμικό πλοίο με κύριο οπλισμό τορπίλες που φέρει στο κατάστρωμα. Μέγ. ταχ. 50 κόμβοι.

Οι τορπιλάκατοι του Ελληνικού Πολεμικού Ναυτικού ήταν:
* Αίολος ΙΙ (Τορπιλάκατος) / Ρ-19,
* Ανδρομέδα ΙΙ (Τορπιλάκατος) / Ρ-21, Ρ-196
* Αστραπή (Τορπιλάκατος)
* Βατικιώτης (Τορπιλάκατος) / 93
* Δελφίν ΙΙΙ (Τορπιλάκατος) / Ρ-15
* Δράκων (Τορπιλάκατος) / Ρ-16
* Έσπερος ΙΙ (Τορπιλάκατος) / Ρ-196, Ρ-50 
* Ηνίοχος (Τορπιλάκατος) / P-22
* Καταιγίς (Τορπιλάκατος) / Ρ-197
* Κάστωρ ΙΙ (Τορπιλάκατος) / Ρ-23
* Κένταυρος ΙΙΙ (Τορπιλάκατος) / Ρ-198, Ρ-52 
* Κυκλών (Τορπιλάκατος) / Ρ-199, Ρ-53
* Κύκνος (Τορπιλάκατος) / Ρ-24, Ρ-198
* Λαίλαψ (Τορπιλάκατος) / Ρ-228, Ρ-54
* Πολικός ΙΙ (Τορπιλάκατος) / Ρ-17
* Πολυδεύκης ΙΙΙ (Τορπιλάκατος) / Ρ-18
* Σκορπίος (Τορπιλάκατος) / Ρ-229, Ρ-55
* Τοξότης (Τορπιλάκατος) / Ρ-26, Ρ-228
* Φοίνιξ ΙΙ (Τορπιλάκατος) / Ρ-27

## Εξωτερικοί σύνδεσμοι
* 

Κατηγορία:Πολεμικά πλοία

Κατηγορία:Τορπίλη
Αίολος ΙΙ (τορπιλάκατος)

**Αίολος ΙΙ ([[τορπιλάκατος]]) / Ρ-19**

Τορπιλάκατος Βρετανικού τύπου ‘BRAVE’

Πρώην Γερμανικό ‘PFEIL PG 193’.

Κατασκευής VOSPER 1961 στα ναυπηγεία ‘USA Charleston Navy Yard. Chrleston S.E.’. Αρχικά αγοράστηκε από το Γερμανικό Ναυτικό (Ιούνιος 1962 – Απρίλιος 1967). Παραχωρήθηκε μαζί με το ‘ΑΣΤΡΑΠΗ’ ως στρατιωτική Γερμανική βοήθεια το 1967. Παροπλίστηκε το 1976.

Κατηγορία:Ελληνικές Τορπιλάκατοι
Ατμοκορβέττα

Η **ατμοκορβέττα** είναι πολεμικό πλοίο, ιστιοφόρο με ατμομηχανή για βοηθητική πρόωση.

Οι ατμοκορβέτες του Ελληνικού Πολεμικού Ναυτικού είναι:
* Ακαταμάχητος (ατμοκορβέττα)
* Επιχείρησις (ατμοκορβέττα)
* Ερμής Ι (ατμοκορβέττα)
* Καλαυρία (ατμοκορβέττα)
* Καρτερία Ι (Ατμοκορβέττα)

Κατηγορία:Πολεμικά πλοία
Κατηγορία:Ατμοκίνητα πλοία
Ακαταμάχητος (ατμοκορβέττα)

Η τροχήλατη ατμοκορβέττα ***Ακαταμάχητος*** ήταν ένα από τα πρώτα σκάφη του πολεμικού ναυτικού του νεοσύστατου Ελληνικού κράτους. Η ονομασία του οποίου αποτελεί μετάφραση του Αγγλικού ονόματος ‘Invincible’ αγοράσθηκε από την επιτροπή φιλελλήνων της Βρετανίας μαζί με άλλα τέσσερα ατμοκίνητα πλοία το 1824, αξιοποιώντας δάνειο 150.000 λιρών.

Το πλοίο είχε εκτόπισμα 400 τόνων και οι διαστάσεις του ήταν 100x16, 5x5 πόδια. Την κίνηση εξασφάλιζαν δύο μηχανές 50 ίππων που κατανάλωναν καθημερινά 4,5 τόνους. Σε ό,τι αφορά τον οπλισμό του το σκάφος έφερε 4 κορρονάδες των 68 λιβρών, 2 πυροβόλα των 68 λιβρών και 1 πυροβόλο των 32 λιβρών.

Γενικά η ‘Ακαταμάχητος’ χαρακτηριζόταν από κακή κατασκευή. Το 1827 καταστράφηκε από πυρκαγιά στον Τάμεση κατά τη διάρκεια δοκιμαστικού πλου. 

Ιδίου τύπου πλοία είναι τα: Επιχείρησις και Ερμής Ι. Ενώ τα ιδίου τύπου 'Alert' και 'Dasher' δεν καθειλκύσθηκαν ποτέ.

## Παραπομπές


Κατηγορία:Ελληνικές Κορβέτες
Κατηγορία:Ελληνικά πολεμικά πλοία της επανάστασης του 1821
Ατμοβάρις

Η **Ατμοβάρις** είναι τύπος Πολεμικού πλοίου, ατμοκίνητη κανονιοφόρος με πυροβολικό σχετικά βαρύ.

Οι Ατμοβάριδες του Ελληνικού Πολεμικού Ναυτικού είναι: 
* Άκτιον Ι (ατμοβάρις) 
* Αμβρακία ΙΙ (ατμοβάρις) 
* Αμφιτρίτη ΙΙΙ (ατμοβάρις) 
* Μπουμπουλίνα Ι (ατμοβάρις) 
* Σπέτσαι ΙΙ (Ατμοβάρις) 
* Ύδρα ΙΙ (Ατμοβάρις)

Κατηγορία:Πολεμικά πλοία
Κατηγορία:Ατμοκίνητα πλοία
Κότερο

Το **κότερο (ή κόττερο)** (cutter, yacht) είναι μικρό ελαφρύ ιστιοφόρο με ένα συνήθως ιστό. Αυτός ο τύπος πλοίου ακολούθησε την εξέλιξη των μηχανοκινήτων, οπότε  σήμερα τα περισσότερα κότερα διαθέτουν εκτός από πανιά και κινητήρα. 

Σήμερα ως κότερο χαρακτηρίζεται αφενός μεν ιστιοφόρο σκάφος αναψυχής, αφετέρου κατ επέκτασιν οποιοδήποτε "σκάφος αναψυχής" ανεξαρτήτως μεγέθους και μέσου πρόωσης. 
Στην ελληνική γλώσσα χρησιμοποιούνται ευρύτατα ο αγγλικός όρος "**γιωτ**".

Από το Ελληνικό Πολεμικό Ναυτικό ο ελαφρύς αυτός τύπος πολεμικού πλοίου χρησιμοποιείται μόνο για μετακινήσεις Αρχηγών Ναυτικού κ.ά. σημαντικών προσώπων.

Κότερα του Ελληνικού Πολεμικού Ναυτικού κατά καιρούς ήταν:

* Αίολος Ι (κότερο)
* Βόνιτσα (κότερο)
* Γλαύκος Ι (κότερο)
* Ιέραξ Ι (Κότερο)
* Κάστωρ (κότερο)
* Λέων Ι (Κότερο)
* Ναυτίλος Ι (κότερο)
* Πολυδεύκης Ι (κότερο)
* Πολυδεύκης ΙΙ (κότερο)
* Σπάρτη (κότερο)

## Εξωτερικοί σύνδεσμοι
* 
* 

Κατηγορία:Ιστιοφόρα
Αίολος Ι (κότερο)

Το **Αίολος Ι** ήταν κότερο του ελληνικού πολεμικού ναυτικού. 

Εντάχθηκε στη δύναμη του στόλου το 1830. Το 1833 υπάρχει αναφορά σε αυτό ως «κότερο». Διαλύθηκε λόγω παλαιότητας στον Ναύσταθμο του Πόρου πριν το 1840. 

## Εξωτερικοί σύνδεσμοι

* Πληροφορίες για το Αίολος Ι στο www.hellasarmy.gr/ 

Κατηγορία:Ελληνικά Κότερα
Άκτιον Ι (ατμοβάρις)

Η ατμοβάρις **Άκτιον Ι** ήταν σκάφος του Ελληνικού Βασιλικού Ναυτικού που έδρασε στο τέλος του 19ου και στις αρχές του 20ού αιώνα. Ναυπηγήθηκε το 1881 στα ναυπηγεία Thames Ironworks του Ηνωμένου Βασιλείου, μαζί με το ομοίου τύπου σκάφος ''Αμβρακία ΙΙ'' ειδικά για επιχειρήσεις στον Αμβρακικό κόλπο.

Ήταν κανονιοφόρος τύπου Rendel και διέθετε ένα σταθερό πυροβόλο Krupp 10,2in/30, η σκόπευση του οποίου γίνονταν με στροφή του πλοίου. Τον οπλισμό συμπλήρωναν ένα πυροβόλο 5,9in/30 και δύο ταχυβόλα πυροβόλα της 1 λίβρας.

Αργότερα ο οπλισμός περιελάμβανε το πυροβόλο των 10,2 ιντσών και 4 πυροβόλα των 3 λιβρών. Το 1910, μετά από τη γενική επισκευή του, το πλοίο διέθετε πλέον, αντί των πυροβόλων των 3 λιβρών, 2 πυροβόλα των 14 λιβρών και ένα ταχυβόλο της 1 λίβρας.

Εντάχθηκε στο δυναμικό του Στόλου με την ονομασία **Σπέτσαι ΙΙ** αλλά μετονομάσθηκε σε «Άκτιον Ι» το 1889.

Έλαβε μέρος σε επιχειρήσεις στο Ιόνιο κατά τους πολέμους του 1897 και του 1912-13, καθώς και στον Πρώτο Παγκόσμιο Πόλεμο. Κατά τη διάρκεια του τελευταίου χρησιμοποιήθηκε στην υπηρεσία φραγμάτων του Κερατσινίου και του Πειραιά. Μετά το τέλος του Α’ Παγκοσμίου Πολέμου (1919-20) παροπλίστηκε.

## Βιβλιογραφία

*Conway's all the world's fighting ships, 1860-1905
*Conway's all the world's fighting ships, 1906-1922
*Jane's fighting ships 1912

Κατηγορία:Ελληνικές ατμοβάριδες
Κατηγορία:Ελληνικά πολεμικά πλοία του Α' Παγκοσμίου Πολέμου
Άκτιον ΙΙ (εύδρομο)

Το **Άκτιον ΙΙ** ήταν εύδρομο πολεμικό πλοίο του Ελληνικού πολεμικού ναυτικού. Ναυπηγήθηκε το 1915. Παραχωρήθηκε από τη Γερμανία ως επανόρθωση Α΄ Παγκοσμίου Πολέμου όπου χρησιμοποιούνταν ως ναρκοθετικό. Συμμετείχε στη Μικρασιατική εκστρατεία (1919-1922).

Κατηγορία:Ελληνικά Εύδρομα
Άκτιον ΙΙΙ (ναρκοθέτις)

**Ν/Θ ΑΚΤΙΟΝ ([[Ναρκοθέτις]]) / Ν-04**

Πρώην ‘LSM 301’.

Ιδίου τύπου πλοίo: 'Αμβρακία IV' Στις 18 Οκτωβρίου 1944 θεσπίζεται το πλοίο στα Ναυπηγεία ‘U.S. Navy Yard, Charleston, S.C.' Στις 19 Νοεμβρίου 1944 καθελκύστηκε. Στις 1 Ιανουαρίου 1945 τέθηκε σε λειτουργία. Στις 22 Δεκεμβρίου 1952 παροπλίστηκε από το ναυτικό των Η.Π.Α. στο Charleston. Το 1953 εξουσιοδοτήθηκε η εταιρεία Ira S. Bushey & Sons Inc., Brooklyn, NY  για μετασκευή σε ναρκοθετικό για το Ελληνικό πολεμικό ναυτικό. Στις 27 Φεβρουαρίου 1953 ξεκίνησε η μετασκευή του. Στις 20 Νοεμβρίου 1953 τελείωσε η μετασκευή του Την 1 Δεκεμβρίου 1953 παραχωρήθηκε στην Ελλάδα. Την 1 Οκτωβρίου 1960 επανα-ταξινομήθηκε από το Ναυτικό των Ηνωμένων Πολιτειών ως MMC-6. To 2000 παροπλίστηκε από το Ελληνικό Πολεμικό Ναυτικό.

## Παραπομπές


Κατηγορία:Ελληνικές Ναρκοθέτιδες
Αλιάκμων Ι (ναρκοθέτις)

**Β.Π  Ν/Κ Αλιάκμων Ι ([[Ναρκοθέτις]]) / 04**

Ναρκαλιευτικό - Ναρκοθέτις  τύπου "MERSEY"

Πρώην 'Lord Merrivale'.

Αγοράσθηκε από την Ελληνική Κυβέρνηση το 1938. Ναυπηγήθηκε μεταξύ 1925 – 1926. Ένα από τα 4 Αγγλικά αλιευτικά που διασκευάστηκαν σε ναρκαλιευτικά – ναρκοθετικά. Ομοίου τύπου πλοία : 'Αξιός I', ‘Αλιάκμων I’,‘Νέστος Ι’ και ‘Στρυμών Ι’. Έλαβε μέρος στον Β’ Παγκόσμιο Πόλεμο (1940-1941) αποσπασμένο στη δύναμη άμυνας της Κέρκυρας. Βυθίστηκε μετά από γερμανική αεροπορική επιδρομή στον όρμο Τριζώνια, του Κορινθιακού, αφού κατέρριψε ένα Γερμανικό αεροσκάφος, τον Απρίλιο του 1941.

Κατηγορία:Ελληνικές Ναρκοθέτιδες
Αρματαγωγά Ελληνικού Πολεμικού Ναυτικού

**Αρματαγωγό (Α/Γ)**

Πολεμικό αποβατηγό αρμάτων με πλωριές ή και πρυμιές θύρες και καταπέλτη.

Τα Αρματαγωγά του Ελληνικού Πολεμικού Ναυτικού Είναι:

* Αλιάκμων (Αρματαγωγό) / 3002, L-104
* Αλφειός (Αρματαγωγό) / 3020, L-107
* Αξιός (Αρματαγωγό) / 3007, L-109
* Αχελώος (Αρματαγωγό) / 3007, L-109
* Πηνειός (Αρματαγωγό) / 3506, L-171
* Στρυμών (Αρματαγωγό) / 3502, L-182

Κατηγορία:Ελληνικά Αρματαγωγά
Αλιάκμων ΙΙ (αρματαγωγό)

Το **Αλιάκμων ΙΙ 3002, L-104** πρώην  **HMS-LST 3002** ήταν αρματαγωγό του Βρετανικού Βασιλικού Ναυτικού και του Ελληνικού Πολεμικού Ναυτικού.

Κατασκευάστηκε στα ναυπηγεία *U.K. – Vickers – Armstrongs Ltd. Naval*. Παραδόθηκε από την Βρετανία στην Ελλάδα την 1η Μαΐου 1947, ενώ κατέπλευσε στην Ελλάδα στις 2 Ιουνίου 1947. Χρησιμοποιήθηκε για στρατιωτικές και κρατικές μεταφορές, ενώ συμμετείχε και ασκήσεις του πολεμικού ναυτικού. Επιστράφηκε στο Βρετανικό Βασιλικό Ναυτικό το 1964.

Ομοίου τύπου σκάφη στο Ελληνικό Πολεμικό Ναυτικό ήταν το Αχελώος ΙΙΙ, το Πηνειός ΙΙΙ, το Στρυμών ΙΙ, το Αλφειός ΙΙΙ και το Αξιός ΙΙ

## Πηγές
*HMS LST 3002 
*LST (Landing Ship Tank/Troop) 

Κατηγορία:Ελληνικά Αρματαγωγά
Συνοδό στόλου

**Συνοδό στόλου**

Πλοίο κατάλληλα διασκευασμένο για παροχή γενικής ή συγκεκριμένης υποστήριξης στα πλοί του στόλου π.χ. μεταφοράς πυρομαχικών, πετρελαιοφόρο, υδροφόρο, πλωτό συνεργείο, νοσοκομείο κλπ.

Τα πλοία του πολεμικού Ναυτικού Είναι:

* Αλιάκμων ΙΙΙ (Συνοδό Στόλου) / Α-470
* Αξιός ΙΙΙ (Συνοδό Στόλου) / Α-464
* Βασιλεύς Κωνσταντίνος ΙΙ (Συνοδό Στόλου) / Α-328

Κατηγορία:Πολεμικά πλοία
Αλιάκμων ΙΙΙ (συνοδό στόλου)

**ΠΓΥ Αλιάκμων ΙΙΙ ([[Συνοδό στόλου]]) Α-470**

Πρώην ‘SAARBUG’. Ναυπηγήθηκε στις 1 Μαρτίου 1966 στο Ναυπηγείο ‘Blohm – Voss’ του Αμβούργου.  Εντάχθηκε στο Γερμανικό Ναυτικό στις 15 Ιουλίου 1966. Ύψωση της Ελληνικής Σημαίας στις 19 Οκτωβρίου 1994 στον Ναύσταθμό Κρήτης. Ομοίου τύπου πλοίο : Αξιός ΙΙΙ
. Το πλοίο έχει μεταφορική ικανότιτα 1100 τόνους.

## Βιβλιογραφία
*Eric Wertheim, *The Naval Institute Guide to Combat Fleets of the World*, Naval Institute Press, 2007

Κατηγορία:Ελληνικά πλοία Συνοδείας Στόλου
Αλκανέτ (ναρκαλιευτικό)

Το επίτακτο ναρκαλιευτικό **Αλκανέτ** (πρώην *Έβρος Ι*) εντάχθηκε στον Στολίσκο ναρκαλιευτικών του Πολεμικού Ναυτικού στις 21 Μαρτίου 1942.

Τα επίτακτα πλοία, διαφόρων τύπων, που είχαν μετασκευαστεί για να χρησιμοποιηθούν για την αλιεία μαγνητικών ναρκών ήταν: **Αλκανέτ**, Χρήστος, Θάλεια Ι, Σεβαστή, Λίβανος, Άγιος Γεώργιος, Λύκος, Τασία και Παλλάς.

Έδρασε στην περιοχή των λιμένων της Βηρυτού και Αμμοχώστου. Χρησιμοποιήθηκε στις επιχειρήσεις την περίοδο του πολέμου από το 1942 έως το 1943, στις περιοχές της Αλεξάνδρειας και του Μαρέα Ματρούχ. Επιστράφηκε στους ιδιοκτήτες του το 1944.

Κατηγορία:Ελληνικά Ναρκαλιευτικά
Κατηγορία:Ελληνικά επίτακτα πλοία
Κατηγορία:Ελληνικά πολεμικά πλοία του Β' Παγκοσμίου Πολέμου
Αλκυόνη Ι (τορπιλοβόλο)

Το τορπιλοβόλο **Αλκυόνη Ι / 03, 58** ναυπηγήθηκε κατά τα έτη 1913–1914 στα γερμανικά ναυπηγεία German VULKAN Werks AG. Stettin–Bredow. Κατέπλευσε στην Ελλάδα τον Μάιο του 1914. Ομοίου τύπου πλοία ήταν τα: ‘Αίγλη Ι’, ‘Αρέθουσα’, ‘Δάφνη ΙΙ’, ‘Δωρίς Ι’ και ‘Θέτις ΙΙ’. Από το 1916 έως το 1917 είχε κατασχεθεί από τους Γάλλους και έφερε γαλλική σημαία και πλήρωμα Σομαλών. Παραδόθηκε αργότερα στην Ελλάδα σε άθλια κατάσταση. Συμμετείχε στις επιχειρήσεις 1940-1941. Γενικά η δράση του πλοίου αυτού ήταν ανάλογη με εκείνη της Αίγλης Ι. Αυτοβυθίστηκε στις 23 Απριλίου 1941 αφού είχε προηγηθεί γερμανική αεροπορική σφοδρή επίθεση εναντίον του στον όρμο της Βουλιαγμένης.

Κατηγορία:Ελληνικά τορπιλοβόλα του Β΄ Παγκοσμίου Πολέμου
Κατηγορία:Ελληνικά πολεμικά πλοία του Α' Παγκοσμίου Πολέμου
Κατηγορία:Ελληνικά Τορπιλοβόλα
Κάμελοτ

Στη μεσαιωνική λογοτεχνία και τον αρθουριανό κύκλο, το **Κάμελοτ** (αγγλ. *Camelot*) είναι το κέντρο εξουσίας του βασιλιά Αρθούρου. Το όνομα είναι αγνώστου προελεύσεως κι αναφέρεται στο κάστρο, αλλά και την γύρω πόλη. Το όνομα του χωριού (*Ουέστ*) *Κάμελ* προκύπτει αναφορικά με το Κάστρο Κάντμπερυ στο Σόμερσετ, ενώ και διάφορα αρχαιολογικά ευρήματα φαίνεται να υποστηρίζουν τη συσχέτιση αυτή, αν και με αβεβαιότητα.

Το Κάμελοτ φαίνεται να είναι η πρωτεύουσα του κράτους του Αρθούρου και μόνο, καθώς δεν υπάρχουν προηγούμενοι άρχοντες στην πόλη κι ο διάδοχος του Αρθούρου, Κωνσταντίνος, δεν εδρεύει εκεί. Σύμφωνα με το μύθο, λέγεται ότι το Κάμελοτ κατέρρευσε μετά τη φυγή του Αρθούρου και του Σερ Λάνσελοτ.

Καθώς οι μεσαιωνικές πηγές δεν οριοθετούν με ακρίβεια την τοποθεσία του και η πλειονότητα της ακαδημαϊκής κοινότητας το θεωρεί φανταστικό μέρος, το Κάμελοτ χρησιμεύει ως τόπος έμπνευσης μυθιστοριών. Πολλές πόλεις και χωριά στο Ηνωμένο Βασίλειο έχουν υιοθετήσει την ταυτότητα της ιστορικής τοποθεσίας του Κάμελοτ για τουριστικούς σκοπούς.

## Γραπτά κείμενα
Το Κάμελοτ εμφανίζεται για πρώτη φορά στο έργο *Λάνσελοτ* του Κρετιέν ντε Τρουά, αν και προγενέστερα στο έργο του Τζέφρυ του Μόνμαθ *[[Historia Regum Britanniae]]* εμφανίζεται ως *Κερλίον* (*Caerleon*, Ουαλία). Συγγραφείς του 13ου αιώνα περιγράφουν ένα ποτάμι, ένα δάσος και μια πεδιάδα. Το Κάμελοτ περιβάλλεται κι από μια θρησκευτική αύρα, αφού εκεί λαμβάνουν το χρίσμα οι Ιππότες κι από εκεί ξεκινούν την αναζήτηση για το Άγιο Δισκοπότηρο. Η τοποθεσία όμως αυτού του μυθικού βασιλείου παραμένει σχεδόν άγνωστη. Ο Τόμας Μάλορυ πιστεύει ότι πρόκειται για την περιοχή του Ουίντσεστερ, μάλλον επηρεασμένος από την ύπαρξη της *Στρογγυλής Τράπεζας του Ουίντσεστερ*, μιας κατασκευής του 13ου αιώνα που, στον καιρό του Μάλορυ, θεωρούνταν από πολλούς ως η αυθεντική Στρογγυλή Τράπεζα. Σύμφωνα με άλλους, το Κάμελοτ βρισκόταν στην περιοχή του Κάμελφορντ στην Κορνουάλη, νότια της περιοχής που ο Τζέφρυ του Μόνμαθ αναφέρει σαν την τελευταία μάχη του βασιλιά Αρθούρου.

## Εξωτερικοί σύνδεσμοι
*Encyclopedia Mythica

Κατηγορία:Τοποθεσίες της κελτικής μυθολογίας
Κατηγορία:Αρθουριανός κύκλος
Αλκυόνη ΙΙ (ωκεανογραφικό)

**Αλκυόνη ΙΙ ([[Ωκεανογραφικό]])**

Πρώην αλιευτικό *Ohio State*. Αποκτήθηκε από το Ελληνικό Υδροβιολογικό Ινστιτούτο το 1948 με χρηματοδότηση από το σχέδιο Μάρσαλ για τις ανάγκες της αλιευτικής έρευνας. Διέθετε χώρους διαμονής για επιστημονική ομάδα οκτώ ατόμων. Από το 1956 στην Υδρογραφική υπηρεσία μέχρι το 1959. Διαγράφεται από την δύναμη του Πολεμικού Ναυτικού το 1961.

## Βιβλιογραφία


Κατηγορία:Ελληνικά Ωκεανογραφικά
Ατμομυοδρόμων

Ο **Ατμομυοδρόμων** είναι πολεμικό πλοίο με ιστιοφορία μυοδρόμωνος και με ατμομηχανή για βοηθητική πρόωση.

Οι ατμομυοδρόμωνες του Ελληνικού Πολεμικού Ναυτικού είναι:

* Αλφειός Ι (ατμομυοδρόμων) 
* Αχελώος Ι (ατμομυοδρόμων) / 14
* Ευρώτας Ι (ατμομυοδρόμων) 
* Πηνειός Ι (ατμομυοδρόμων)

Κατηγορία:Πολεμικά πλοία
Κατηγορία:Ατμοκίνητα πλοία